KONCERTNA DVORANA VATROSLAVA LISINSKOG

Trg Stjepana Radića 4

10000 ZAGREB

Zagreb, 30.listopada 2023. godine

**OBRAZLOŽENJE PLANA PRORAČUNA ZA 2024. GODINU I PROJEKCIJA PRORAČUNA ZA 2025. I 2026. GODINU**

Koncertna dvorana Vatroslava Lisinskog zaštićeno je kulturno dobro i jedno od prepoznatljivih umjetničkih obilježja Republike Hrvatske. Sustavno promicanje kulturnih vrijednosti hrvatskoj je kući glazbene kulture omogućilo da preraste okvire grada Zagreba i postane nezaobilazno odredište na glazbenoj karti svijeta. Godišnje Lisinski posjeti otprilike 500 000 posjetitelja i održi se više od 300 različitih događaja. (posebno se to odnosi na 2022, a posebno sadašnju 2023. godinu, kada se bilježi rast posjetitelja u odnosu na 2020 i 2021. godinu – doba pandemije COVID – 19 i posljedica potresa u gradu Zagrebu).

**1. PRETPOSTAVKE ZA IZRADU PLANA PRORAČUNA KONCERTNE DVORANE VATROSLAVA LISINSKOG ZA 2024. GODINU I PROJEKCIJA ZA 2025. I 2026. GODINU – ZAKONODAVNI OKVIR**

Na osnovi članka 38. Zakona o proračunu (“Narodne novine” broj 144/21) Koncertna dvorana Vatroslava Lisinskog donosi proračun za iduću proračunsku godinu i projekcije proračuna za sljedeće dvije proračunske godine. Proračunom se omogućuje financiranje redovne, programske djelatnosti i opremanja Ustanove koja se financira iz nadležnog proračuna (Grada Zagreba), vlastitih prihoda i prihoda za posebne namjene. Planiranju proračuna se pristupilo s optimizmom planirajući po rebalansu prihoda i rashoda iz 2023. i potrebama opremanja ustanove u 2024. godini, te projekcije financijskog plana 2025. i 2026.godine uvećane za 1,5%.

Ukupni prihodi 2024 6.173.600,00 €

 2025 – 2026 6.265.500,00 €

Ukupni rashodi 2024 6.173.600,00 €

 2025 – 2026 6.265.500,00 €

**2. CILJEVI**

Dvorana Lisinski ima za cilj pozicionirati i razvijati Ustanovu kao prestižno kulturno i koncertno središte Hrvatske i susjedstva.

**3. NAČIN OSTVARENJA CILJA**

Cilj ostvarujemo kontinuiranim angažiranjem izvrsnih hrvatskih i inozemnih izvođača te osmišljavanjem vrijednih programa.

**4. POKAZATELJI REZULTATA NA KOJIMA SE ZASNIVAJU IZRAČUNI I OCJENE POTREBNIH SREDSTAVA**

Rezultati postignutih prijašnjih godina i zacrtani ciljevi temelji su na kojima se zasnivaju izračuni i ocjene potrebnih sredstva.

**5. POKAZATELJI USPJEŠNOSTI**

Pokazatelji uspjeha vidljivi su u broju ostvarenih programa, njihovoj kvaliteti, broju prodanih ulaznica, medijskoj popraćenosti, kao i podršci partnera i sponzora.

**6. ISHODIŠTE I POKAZATELJI NA KOJIMA SE ZASNIVAJU IZRAČUNI I OCJENE POTREBNIH SREDSTAVA ZA PROVOĐENJE PROGRAMA**

Temeljne odrednice izvršenja programa daju ranije vlastite produkcije, koprodukcije i druge aktivnosti, broj posjetitelja u dvorani, broj prodanih ulaznica i prisutnost partnera i sponzora.

**7. RAZLOG ODSTUPANJA OD PROŠLOGODIŠNJIH PROJEKCIJA**

Financijski plan prihoda i rashoda poslovanja u razdoblju od 2024.-2026. godine temelji se na snažnoj želji jačanja kulturne ponude u odnosu na razdoblje pandemije i ozbiljnih posljedica potresa koje je Dvorana pretrpjela. Razlog umanjenog plana je u tome što nećemo imati višak kao 2023.g. prenesen iz predhodne, jer smo u tekućoj 2023.godini ulagali u opremu Dvorane, koje ćemo nastaviti i u 2024.godini.

**PRIHODI I PRIMICI PRORAČUNA**

Prihodi i primici za 2023. godinu planirani u ukupnom iznosu od i to iz izvora:

* 1.1.2 – Opći prihodi i primici (Grad Zagreb)
* 3.1.1 – Vlastiti prihodi
* 4.3.1 – Prihodi za posebne namjene
* 5.2.1 – Pomoći iz drugih proračuna (Ministarstvo kulture RH)
* 6.1.1 – Donacije

***Opći prihodi*** i primici iznose **3.312.900,00 eura**. Odnose se na financiranje redovne i programske djelatnosti. Financiraju se iz proračuna Grada Zagreba. Iznos od 3.088.600,00 eura odnosi se na financiranje redovne djelatnosti: plaće zaposlenika, ostale rashode za zaposlene (jubilarne nagrade, otpremnine, regres, dar djeci, božićnice,…) te materijalne rashode koji se odnose na naknade za prijevoz (planirane u skladu s kolektivnim ugovorom), materijal i sirovine, uredski materijal i ostali materijalni rashodi, sitni inventar, zakupnine i najamnine, komunalne usluge, ostale usluge, ostali nespomenuti rashodi poslovanja, stipendije i školarine zaposlenika, zatezne kamate, usluge telefona, pošte i prijevoza, komunalne usluge, intelektualne usluge, usluge tekućeg i investicijskog održavanja, stručno usavršavanje zaposlenika, računalne usluge, naknade za rad predstavničkih i izvršnih tijela, premije osiguranja, članarine te bankarske usluge i usluge platnog prometa. U ovom iznosu uključeno je 100.000,00 eura za obnovu i tapeciranje fotelja i ojastučenog namještaja u predvorju dvorane.

 Odobrena sredstva za financiranje osnovne djelatnosti Dvorane, dakle programa, iznose 224.300,00 eura.

***Vlastiti prihodi*** iznose **539.600,00 eura**. Ti se prihodi odnose na prihode od pruženih usluga Dvorane. Vlastitim prihodima je planirana većina financiranja tekućeg i investicijskog održavanja i svih ostalih materijalnih rashoda koji su bitni za elementarno funkcioniranje Dvorane, jer sredstva koja primamo iz proračuna Grada nisu dostatna za najnužnije potrebe.

***Prihodi za posebne namjene*** iznose **2.200.000,00 eura** odnose se na prihode po posebnim propisima koji se sastoje od prihoda prodaje pojedinačnih ulaznica i pretplate. Ovim prihodima je planirano pokrivanje rashoda za programsku djelatnost Dvorane i za pokrivanje rashoda za opremanje Ustanove.

***Pomoći iz drugih proračuna*** iznose **81.100,00 eura**. Odnose se na prihode od Ministarstva Kulture za programsku djelatnost, plaće i naknade zaposlenika Muzičko informativnog centra. Ovaj je model naslijeđen pripajanjem Koncertne Direkcije Zagreb Koncertnoj dvorani Vatroslava Lisinskog 2017. godine.

Donacije u iznosu od **40.000,00 eura** pokrit ćemo intelektualne usluge u programskoj djelatnosti.

**RASHODI I IZDACI PRORAČUNA**

Iz izvora **1.1.2** financiraju se sredstva za redovnu aktivnost Koncertne Dvorane u iznosu od **3.088.600 eura** koji se odnose se na plaće zaposlenika, ostale rashode za zaposlene (jubilarne nagrade, otpremnine, regres, dar djeci, božićnica,…), te materijalne rashode koji se odnose na naknade za prijevoz (planirane u skladu s kolektivnim ugovorom), materijal i sirovine, uredski materijal i ostali materijalni rashodi, sitni inventar, zakupnine i najamnine, komunalne usluge, ostale usluge, ostali nespomenuti rashodi poslovanja, stipendije i školarine zaposlenika, zatezne kamate, usluge telefona, pošte i prijevoza, komunalne usluge, intelektualne usluge, usluge tekućeg i investicijskog održavanja, stručno usavršavanje zaposlenika, računalne usluge, naknade za rad predstavničkih i izvršnih tijela, premije osiguranja, članarine te bankarske usluge i usluge platnog prometa, te **224.300,00 eura** za financiranje programske aktivnosti Dvorane.

Rashodi koji se financiraju iz izvora **3.1.1** (vlastiti prihodi) iznose **539.600,00 eura**. Vlastitim prihodima se pokrivaju svi troškovi redovne djelatnosti Dvorane. Također, iz izvora 3.1.1 planiramo financirati neoporezive primitke zaposlenima.

Rashodi koji se financiraju iz izvora **4.3.1** (prihodi za posebne namjene) ukupno iznose **2.200.000,00 eura**. Ovim prihodima je planirano pokrivanje troškova za programsku djelatnost koji su u iznosu od 1.640.000,00 eura, bankarske usluge i usluge platnog prometa (kartićarske usluge) u iznosu od 160.000,00 eura te 400.000,00 eura za nabavu i ulaganje u opremu Dvorane.

Rashodi koji se financiraju iz izvora **5.2.1** (Ministarstvo kulture RH) iznose **81.100,00 eura.** Ovim prihodima je planirano pokrivanje troškova zaplaće i naknade za djelatnike Muzičko informativnog centra 51.500,00 eura i za pokrivanje programske djelatnosti 29.500,00 eura.

Prihodima **6.1.1** (donacije) od **40.000,00 eura** financiramo rashode intelektualnih usluga u programskoj djelatnosti.

Nina Čalopek

Ravnateljica